చెన్నై, ఫిబ్రవరి 5 (ఆంధ్రజ్యోతి): తమిళుల ‘చిన్నమ్మ’ శశికళ తమిళనాడు సీఎం అయ్యేందుకు రంగం సిద్ధమైంది. ఆదివారం ఆమె అన్నాడీఎంకే శాసనసభాపక్ష నేతగా ఎన్నికయ్యారు. ఆ వెంటనే సీఎం పన్నీర్ సెల్వం తన పదవికి రాజీనామా చేశారు. శశికళ నేడో.. రేపో సీఎంగా పదవీ ప్రమాణం చేయడమే తరువాయి. జయ మరణం తర్వాత రోజుకో మలుపు తిరుగుతూ శరవేగంగా మారిన తమిళనాడు రాజకీయాలు ఆదివారం పతాక స్థాయికి చేరాయి. అన్నాడీఎంకే శాసనసభాపక్షనేతగా జయ నెచ్చెలి శశికళ ఎంపిక.. ప్రస్తుత సీఎం పన్నీర్ సెల్వం రాజీనామా చకచకా జరిగిపోయాయి. ప్రజలు, పార్టీ నేతలు కోరడంతోనే తాను సీఎం పదవి చేపట్టేందుకు ముందుకొచ్చానని శశికళ పేర్కొన్నారు. మధ్యాహ్నం రెండు గంటల ప్రాంతంలో శశికళ శాసనసభాపక్ష నేతగా ఎంపికకాగా.. సాయంత్రం ఏడున్నర గంటల ప్రాంతంలో పన్నీర్సెల్వం సీఎం పదవికి రాజీనామా చేసి.. ఆ లేఖను గవర్నర్కు పంపారు. ఈ నేపథ్యంలో తమిళనాడు ఇన్చార్జి గవర్నర్ విద్యాసాగర్రావును కేంద్ర ప్రభుత్వం ఢిల్లీకి పిలిచింది. దీంతో ఊటీలో కుటుంబంతో పాటు ఉన్న ఆయన హుటాహుటిన ఢిల్లీకి వెళ్లారు.జయ మరణం తర్వాత అలకలు, బుజ్జగింపులు, అనుమానాలు, సందేహాలతో అన్నాడీఎంకేలో జరిగిన పరిణామాలూ అందరికీ ఆసక్తిని రేకెత్తించాయి. జయ మరణానంతరం అన్నాడీఎంకే ప్రధాన కార్యదర్శిగా ఎన్నికైన శశికళను ఆ పార్టీ ఎమ్మెల్యేలు ఆదివారం శాసనసభాపక్ష నేతగా ఎన్నుకున్నారు. మధ్యాహ్నం 2 గంటలకు చెన్నైలోని పార్టీ ప్రధాన కార్యాలయంలో జరిగిన ఎమ్మెల్యేల భేటీలో ముఖ్యమంత్రి ఒ.పన్నీర్సెల్వమే శాసనసభాపక్ష నేతగా శశికళ పేరును ప్రతిపాదించారు. గద్గదస్వరంతో ఆయన చేసిన ప్రతిపాదనను ఎమ్మెల్యేలంతా హర్షధ్వానాల నడుమ ఏకగ్రీవంగా ఆమోదించారు. తరువాత శశికళ 3 గంటల ప్రాంతంలో పార్టీ కార్యాలయానికి చేరుకున్నారు. వారి నిర్ణయాన్ని శిరసావహిస్తున్నట్లు ప్రకటించారు. ఆమె జాతకం ప్రకారం 6, 7, 9 తేదీల్లో ముహూర్తం బావుందని మన్నార్గుడి జ్యోతిష్యులు చెప్పినట్లు తెలిసింది. ఆ మేరకు ఆమె సన్నాహాలు చేసుకుంటున్నారు. శశికళ ఏ క్షణంలోనైనా ప్రమాణ స్వీకారం చేయవచ్చని మంత్రి రాజేంద్రబాలాజీ సమావేశం అనంతరం వ్యాఖ్యానించారు. జయలలిత ఆశయాలను తప్పకుండా నెరవేరుస్తానని, ఆమె బాటలోనే పయనిస్తానని శశికళ ప్రకటించారు. తనను శాసనసభాపక్ష నేతగా ఎన్నుకున్న అనంతరం ఆమె ఎమ్మెల్యేలతో మాట్లాడుతూ.. జయ మరణంతో కంచుకోటలాంటి పార్టీ ముక్కలవుతుందని ఎదురు చూసిన ప్రత్యర్థుల కలలను వమ్ము చేస్తూ ఐకమత్యంగా అన్నాడీఎంకేను బతికించారని ప్రశంసించారు. ముఖ్యమంత్రి పన్నీర్సెల్వం అమ్మకు నమ్మినబంటు మాత్రమే గాక పార్టీ పట్ల అత్యంత విశ్వాసపాత్రుడిగా పని చేశారని, అమ్మ మరణించిన రోజు.. ప్రధాన కార్యదర్శిగా, ముఖ్యమంత్రిగా బాధ్యతలు చేపట్టాలని ఆయన ఒత్తిడి చేశారని వివరించారు. పార్టీ ముఖ్యనేతలు, మంత్రులు, కార్యకర్తలు ఒత్తిడి చేయడంతో పాటు పార్టీ సర్వసభ్య సమావేశం ఏకగ్రీవంగా ఎన్నుకోవడంతో పార్టీ పదవిని స్వీకరించానని, ప్రధాన కార్యదర్శి, ముఖ్యమంత్రి పదవుల్లో ఒక్కరే ఉంటే బావుంటుందని అందరూ కోరుకోవడంతో ఇప్పుడు సీఎంగా బాధ్యతలు స్వీకరించేందుకు అంగీకరించానన్నారు. కార్యకర్తల అభీష్టం మేరకు ఎమ్మెల్యేలు తనను శాసనసభాపక్ష నేతగా ఎన్నుకున్నారని, అందుకే మనస్ఫూర్తిగా అంగీకరిస్తున్నానని.. ప్రకటించారు. రెండు రోజులుగా హైడ్రామా
chennai, fibravari 5 (aandhrajyoti): tamilula ‘chinnamma’ sasikala tamilanadu cm ayyenduku rangam siddhamaindi. aadivaaram aame annadienke saasanasabhaapaksha nethagaa ennikayyaaru. aa ventane cm pannir selvam tana padaviki rajinama chesaru. sasikala nedo.. repo cmga padavee pramaanam cheyadame taruvai. jaya maranam tarvaata rojuko malupu tirugutuu saravegamgaa maarina tamilanadu rajakeeyaalu aadivaaram pataaka sthaayiki cherayi. annadienke saasanasabhaapakshanetagaa jaya neccheli sasikala empika.. prastuta cm pannir selvam rajinama chakachaka jarigipoyayi. prajalu, party nethalu koradamthone taanu cm padavi chepattenduku mundukochanani sasikala perkonnaru. madhyaahnam rendu gantala praantamlo sasikala saasanasabhaapaksha nethagaa empikakaagaa.. saayantram edunnara gantala praantamlo pannirselvam cm padaviki rajinama chesi.. aa lekhanu gavarnarku pampaaru. ee nepathyamlo tamilanadu incharji gavarnar vidyaasaagarraavunu kendra prabhutvam dhilleeki pilichindi. deentho ooteelo kutumbamtho paatu unna aayana hutaahutina dhilleeki vellaaru.jaya maranam tarvaata alakalu, bujjagimpulu, anumaanaalu, sandehaalato annadienkelo jarigina parinaamaaluu andarikee aasaktini rekettinchaayi. jaya maranaanantaram annadienke pradhaana kaaryadarsigaa ennikaina sasikalanu aa party emmelyelu aadivaaram saasanasabhaapaksha nethagaa ennukunnaru. madhyaahnam 2 gantalaku chennailooni party pradhaana kaaryaalayamlo jarigina emmelyela bhetilo mukhyamantri o.pannirselvame saasanasabhaapaksha nethagaa sasikala paerunu pratipaadinchaaru. gadgadaswaramtho aayana chesina pratipaadananu emmelyelanta harshadhvaanaala naduma ekagreevangaa aamodinchaaru. taruvaata sasikala 3 gantala praantamlo party kaaryaalayaaniki cherukunnaru. vaari nirnayaanni sirasaavahistunnatlu prakatinchaaru. aame jaatakam prakaaram 6, 7, 9 tedeello muhurtam bavundani mannargudi jyotishyulu cheppinatlu telisindi. aa meraku aame sannaahaalu chesukuntunnaru. sasikala e kshanamloonainaa pramaana sweekaaram cheyavachani mantri rajendrabalaji samavesam anantaram vyaakhyaaninchaaru. jayalalita aasayaalanu tappakunda neraverustaanani, aame batalone payanistaanani sasikala prakatinchaaru. tananu saasanasabhaapaksha nethagaa ennukunna anantaram aame emmelyelatho maatlaadutuu.. jaya maranamtho kanchukotalanti party mukkalavutundani eduru chusina pratyarthula kalalanu vammu chestu aikamatyamgaa annaadeeenkenu batikinchaarani prasamsinchaaru. mukhyamantri pannirselvam ammaku namminabantu matrame gaaka party patla atyanta vishwaasapaatrudigaa pani chesarani, amma maraninchina roju.. pradhaana kaaryadarsigaa, mukhyamantrigaa baadhyatalu chepattalani aayana ottidi chesarani vivarinchaaru. party mukhyanetalu, mantrulu, kaaryakartalu ottidi cheyadamtho paatu party sarvasabhya samavesam ekagreevangaa ennukovadamto party padavini sweekarinchaanani, pradhaana kaaryadarsi, mukhyamantri padavullo okkare unte bavuntundani andaruu korukovadamto ippudu cmga baadhyatalu sweekarinchenduku angeekarinchaanannaaru. kaaryakartala abheeshtam meraku emmelyelu tananu saasanasabhaapaksha nethagaa ennukunnaarani, anduke manasphoorthigaa angeekaristunnaanani.. prakatinchaaru. rendu rojulugaa hydrama